Davlat organlari va tashkilotlari yuridik xizmat xodimlarini martaba darajalari bo‘yicha attestatsiyadan o‘tkazish tartibi to‘g‘risidagi Nizom tasdiqlandi. Bu haqda Adliya vazirligi xabar berdi. Unga ko‘ra, maxsus unvon — martaba darajalari, -davlat organlari va tashkilotlarining yuridik xizmati xodimlariga davlat organlari va tashkilotlari rahbarlarining; mahalliy davlat hokimiyati organlarining yuridik xizmati xodimlariga Qoraqalpog‘iston Respublikasi Vazirlar Kengashi Raisi, viloyatlar va Toshkent shahar hokimlarining tavsiyalari bo‘yicha beriladi. Xodimlarni martaba darajalariga tavsiya etish yuzasidan ishlarning to‘g‘ri yo‘lga qo‘yilishi borasida mas’uliyat davlat organlari va tashkilotlarining rahbarlari zimmasiga yuklatiladi. Mazkur Nizom O‘zbekiston Respublikasi Qonun hujjatlari ma’lumotlari milliy bazasida lex.uz saytida joylashtirildi.